अगस्त 03, 2014, फ़्रेण्डशिप डे यानि मित्रता दिवस पर इस बार ऐसे मित्रों को फ़्रेण्डशिप बैंड बांधे जो जीवन भर आपका सच्चा मित्र बनकर रहे। अपने लिए सच्चे मित्र की तलाश में आप ज्योतिष शास्त्र का सहयोग ले सकते हैं। आइये आपको बताते हैं कि राशि और ग्रहों से किस प्रकार फ़्रेण्डशिप डे पर मदद ली जा सकती है। ज्योतिष में ग्रहों की नैसर्गिक मित्रता और तात्कालिक मित्रता के सम्बन्ध होते हैं। सरल शब्दों में कहे तो - नैसर्गिक मित्र सदैव आपका साथ देता है और तात्कालिक मित्र कुछ अवधि के लिए आपके जीवन में मित्र बनकर आते हैं और चले जाते हैं। आपकी जन्मराशि या लग्न राशि से सातवें भाव की राशि आपके सच्चे साथी की होती है। आईये जानें की आपकी जन्म राशि के लिए कौन सबसे अच्छा मित्र साबित हो सकता है।